Sindicaliștii din penitenciare estimează ca proiectul anunțat recent de ministrul Justiției, Tudorel Toader, de despăgubire a infractorilor care au stat în condiții necorespunzătoare în pușcării ar putea costa bugetul statului „între 370 și 550 de milioane de euro”.

Foto: InquamPhotos/Octav Ganea

În data de 20 martie, Tudorel Toader a anunțat ca ministerul Justiției lucrează la un proiect de lege care prevede conferirea de despagubiri, compensații materiale, pentru perioada cât un deținut a stat in condiții necorespunzătoare.

În octombrie 2017, Tudorel Toader a afirmat că probabil vor fi oferite despăgubiri între 5 și 8 euro pe zi pentru deținuții care au executat integral pedepsele în condiții necorespunzătoare înainte de intrarea în vigoare a Legii recursului compensatoriu.

„Cuantumul nu îl stabilesc eu. Eu pot să vă dau două repere (...) Ungaria a stabilit 5 euro pe zi de detenție necorespunzătoare, Italia a stabilit 8 euro pe zi de detenție necorespunzătoare și Curtea Europeana a considerat că sunt despăgubiri echitabile și unele, și altele. Probabil tot în zona aceasta vom fi și noi”, spunea atunci ministrul Justiției, citat de Agerpres.

Pornind de la aceste cifre, Federația Sindicatelor din Administrația Națională a Penitenciarelor (FSANP) estimează că, „la un rulaj total al deținuților estimat pentru perioada 2012 - 2017 de 92.000 de deținuți, aceștia fiind beneficiarii, costurile totale pentru bugetul de stat se vor ridica la o sumă cuprinsă între 370 milioane € (la o despăgubire de 5€/zi/deținut) și 550 milioane € (la o despăgubire de 8€/zi/deținut)”.

Sindicaliștii spun că au luat în calcul „o valoare mediană”, în condițiile în care „nu toți deținuții beneficiari fiind în sistemul penitenciar pe întreaga durată de aplicare”.

„Astfel, suma maximă care ar putea fi obținută de 1 deținut pentru această perioadă de 5 ani ar urma să fie de 9.125 € (la o despăgubire de 5€/zi/deținut) sau de 14.600 € (la o despăgubire de 8€/zi/deținut)”, arată FSANP.

FSANP îl mai numește „prietenul infractorilor” pe Tudorel Toader și adaugă că acesta „trebuie înlocuit cu un ministru al Justiției”. Totodată, sindicaliștii susțin că s-ar putea construi „1.500 de școli cu 8 săli de clasă sau 11 spitale cu 450 de paturi” cu acești bani.

El îl contrazic pe ministru și spun că „CEDO nu a cerut niciodată despăgubirea infractorilor, nu impus măsuri obligatorii ci doar a cerut îmbunătățirea condițiilor din penitenciare”.

FSANP prezintă și o listă cu foști deținuți care ar putea beneficia de aceste despăgubiri: